Diari Oficial de la Generalitat Valenciana


Sumari del DOGV 3793, del 14-07-2000 (2000/5821)

Informació pública de les bases de la convocatòria de proves selectives per a la provisió d'una plaça d'oficial de la policia local.
------------------------------------------------------------------------------------------------------------------------------------

### Dades del document

Número de DOGV
:   3793

Data del DOGV
:   14-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5821


Data del document
:   04-07-2000

Organisme emissor
:   Ajuntament de San Miguel de Salinas

Tipus de document
:   Convocatòria

Descriptors 

:   * San Miguel de Salinas
    * policia
    * concurs administratiu
    * administració local

Informació pública de les bases de la convocatòria de proves selectives per a la provisió d'una plaça d'oficial de la policia local. [2000/Q5821]
  
Es convoquen proves selectives per a proveir mitjançant el procediment de concurs oposició de promoció interna restringida, si de cas hi manca torn de mobilitat i posterior torn lliure, una plaça d'oficial de la policia local de l'escala d'administració especial, serveis especials, classe policia local, categoria oficial, d'acord amb les bases següents de la convocatòria de proves selectives per a la provisió d'una plaça d'oficial de la policia local.
  
Primera. Objecte de la convocatòria
  
L'objecte d'aquesta convocatòria és la provisió en propietat mitjançant el procediment de promoció interna, pel sistema de concurs oposició, d'una plaça vacant a la plantilla d'aquest ajuntament, que pertany a l'escala administració especial, subescala de serveis especials, classe policia local i auxiliars seus, enquadrades en l'escala bàsica, categoria d'oficial. Aquesta plaça està dotada amb els emoluments corresponents al grup de classificació C, de l'article 25 de la Llei 30/1984, de 2 d'agost, i els altres emoluments que corresponguen de conformitat amb la legislació vigent.
  
Si la plaça no es cobrís pel torn de promoció interna, passarà al torn de mobilitat entre els oficials de les policies locals de la Comunitat Valenciana. Igualment, si no es cobreix pel torn de mobilitat, passarà al torn lliure, i serà coberta mitjançant el procediment d'oposició.
  
Segona. Condició dels aspirants
  
Per a ser admesos a la realització de les proves selectives, els aspirants hauran de complir els requisits següents en la data en què finalitze el termini de presentació d'instàncies:
  
2.1 Per al torn de promoció interna.
  
a) Ser funcionari de carrera, integrat en la subescala de serveis especials, escala bàsica, categoria policia de l'ajuntament convocant.
  
b) Haver romàs, almenys, dos anys com a funcionari de carrera en la categoria de policia.
  
c) No patir malaltia ni defecte físic que li impedisca el normal exercici de les funcions pròpies de l'escala i categoria a què aspira.
  
d) No haver sigut separat mitjançant expedient disciplinari del servei a l'estat o a l'administració local o autonòmica, ni trobar-se inhabilitat per a l'exercici de les funcions públiques.
  
e) Estar en possessió dels permisos de conduir de les classes A2 i B2. Si escau, el A del Reial Decret 772/1997, de 30 de maig, mitjançant el qual s'aprova el Reglament General de Conductors, i el B que habilite per a la conducció dels vehicles a què fa referència l'article 7.3 del Reial Decret 772/1997.
  
f) Estar en possessió del títol de Batxillerat o equivalent.
  
2.2 Per al torn de mobilitat.
  
a) Ser funcionari de carrera, categoria oficial integrat en la subescala de serveis especials, policia local, de qualsevol dels municipis de la Comunitat Autònoma Valenciana.
  
b) Haver romàs, almenys, dos anys en el lloc de treball des del qual es concursa.
  
c) Que no li manquen menys de 10 anys per a complir l'edat de jubilació forçosa.
  
d) No patir malaltia ni cap defecte físic que li impedisca l'exercici normal de les funcions pròpies de la seua escala i categoria.
  
e) No trobar-se suspés en ferm, ni inhabilitat per a l'exercici de funcions públiques.
  
f) Estar en possessió dels permisos de conduir vehicles, de les classes A-2 i B-2.
  
g) Estar en possessió del títol de batxillerat o equivalent.
  
h) Qualsevol altre requisit que s'establisca per a la promoció interna dels funcionaris de la policia local.
  
2.3 Per al torn lliure.
  
a) Tenir la nacionalitat espanyola.
  
b) Estar en possessió, com a mínim, del títol de Batxillerat o equivalent.
  
c) No patir malaltia ni defecte físic que li impedisca l'exercici normal de les funcions pròpies de l'escala i categoria a què aspira, d'acord amb el que s'indica a l'annex que s'adjunta.
  
d) No trobar-se suspés en ferm, ni inhabilitat per a l'exercici de funcions públiques.
  
e) Estar en possessió dels permisos de conduir de la classe A-2 i B-2.
  
f) Tenir complits 18 anys i no excedir de 55 anys, ambdues edats referides al dia en què finalitze el termini de presentació d'instàncies.
  
Tercera. Presentació d'instància i documentació
  
Les instàncies en què se sol·licita prendre part en les proves selectives convocades s'adreçaran a l'alcalde president de l'ajuntament, acompanyades del justificant de haver ingressat en algun dels comptes bancaris d'aquest ajuntament la quantitat de 3.000 pessetes en concepte de drets d'examen.
  
Es presentaran dins del termini de 20 dies naturals, comptadors des de l'endemà de la publicació de l'anunci d'aquesta convocatòria en el Boletín Oficial del Estado, al Registre General d'aquest ajuntament, o en la forma que determina l'article 28.4 de la Llei 30/1992, de Règim Jurídic de les Administracions Públiques i del Procediment Administratiu Comú. Els drets d'examen esmentats únicament es retornaran als qui no siguen admesos al procediment selectiu per manca d'alguns dels requisits exigits per a prendre-hi part.
  
Els sol·licitants manifestaran a les seues instàncies que compleixen totes i cada una de les condicions exigides en aquestes bases amb referència a la data en que finalitze el termini de presentació d'aquestes i que es comprometen a prestar el jurament o promesa establit en el Reial Decret 707/1979, i indicar a més a més si concorren pel torn de promoció interna, concurs de mèrits per mobilitat o torn lliure.
  
Les instàncies de sol·licitud d'admissió al concurs oposició o concurs de mobilitat s'acompanyaran en sobre tancat, que podrà ser lacrat, de la documentació acreditativa dels mèrits al·legats per l'aspirant. No es tindrà en compte cap mèrit que no s'acredite en aquest moment. La documentació es retornarà als concursants per torn de mobilitat, si no en pertoca la realització, y als de promoció interna que no resulten seleccionats, una vegada siga ferma la resolució del concurs oposició.
  
Quarta. Admissió d'aspirants
  
Després de concloure el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, tant per al torn de promoció interna, torn de mobilitat i torn lliure, que es farà pública en el Butlletí Oficial de la Província d'Alacant i s'exposarà al tauler d'edictes de la corporació, i es concedirà un termini de 15 dies per a reclamacions d'acord amb l'article 71 de la Llei 30/1992.
  
Aquestes reclamacions, si n'hi ha, s'acceptaran o es rebutjaran en la resolució mitjançant la qual s'aprove la llista definitiva, que es farà pública, i s'indicarà el lloc, la data i l'hora de la realització del primer exercici de l'oposició.
  
El que s'ha dit anteriorment s'entén sense perjudici del que s'estableix en l'article 71 del text legal esmentat.
  
Cinquena. Tribunal qualificador
  
El tribunal qualificador tant de les proves convocades pel torn de promoció interna com del torn de mobilitat i torn lliure, estarà constituït pels membres següents:
  
- President: l'alcalde president o membre de la corporació en qui delegue.
  
- Secretari: el de la corporació o funcionari en qui delegue.
  
- Vocals:
  
· Un representant del professorat oficial, designat per l'Institut Valencià de Seguretat Pública.
  
· Un representant de l'administració de la Generalitat Valenciana.
  
· El cap de la policia local o, si no n'hi ha, el membre que tinga major antiguitat, dins de la plantilla de la policia local d'aquest ajuntament, o un altre policia en qui delegue.
  
· Un regidor per cada un dels grups polítics de al corporació.
  
· El delegat de personal dels funcionaris.
  
La designació dels membres del tribunal, titulars i suplents, i també els assessors especialistes de les proves, es farà pública en el Butlletí Oficial de la Província d'Alacant i al tauler d'edictes de la corporació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
Tots els membres del tribunal tindran veu i vot, tret del secretari que actuarà amb veu però sense vot.
  
Els membres del tribunal i els assessors especialistes hauran d'abstenir-se de formar-ne part quan concórreguen les circumstàncies establides en l'article 28 de la Llei 30/1992 i en l'article 13.2 del Reial Decret 364/1995, de 10 de març.
  
Els aspirants podran recusar els membres del tribunal en els termes establits en la llei.
  
El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
El tribunal es classifica en la categoria quarta a l'efecte establit en la Resolució d'11 de febrer de 1991, i la percepció de les assistències que corresponguen als membres d'aquest.
  
Sisena. Començament i desenvolupament del concurs oposició promoció interna i torn lliure
  
6.1 Els aspirants seran convocats en crida única, en primer lloc els concurrents al torn de promoció interna, i si no es cobrís la plaça vacant convocada per aquest torn i el e mobilitat, es cridaran els aspirants per torn lliure, tret de casos de força major degudament justificats i apreciats lliurement pel tribunal. La no presentació d'un aspirant, en el moment de la crida a qualsevol dels exercicis obligatoris, determinarà automàticament la pèrdua del dret a participar en el aquest exercici i en els successius, i per tant quedarà exclòs del procediment selectiu.
  
L'ordre d'actuació dels aspirants en els exercicis que no es puguen realitzar conjuntament, es determinarà mitjançant un sorteig previ.
  
El tribunal podrà requerir en qualsevol moment als aspirants que n'acrediten la identitat, per a la qual cosa hauran de portar el document nacional d'identitat.
  
Una vegada hagen començat les proves, no serà obligatòria la publicació dels successius anuncis de realització de la resta d'exercicis en el Butlletí Oficial de la Província d'Alacant ni en el Diari Oficial de la Generalitat Valenciana. El tribunal farà públics aquests anuncis als taulers d'anuncis, amb 12 hores d'antelació a l'inici d'aquestes, si es tracta del mateix exercici, o de 48, si es tracta d'un de nou.
  
6.2 Procediment de selecció. Concurs oposició torn de promoció interna i torn lliure.
  
6.2.1 Fase prèvia.
  
Abans d'iniciar les proves de coneixement del temari, es realitzarà un exercici o prova psicotècnica aptitudinal i de personalitat i el reconeixement mèdic preceptiu. A aquesta prova, els aspirants hauran de comparéixer amb un certificat mèdic expedit per un facultatiu competent i en el qual haurà de constar expressament que el reconeixement s'ha realitzat d'acord amb el barem mèdic de l'annex I d'aquestes bases. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran al barem establit a l'annex corresponent d'aquestes bases.
  
6.2.2 Fase d'oposició.
  
Constarà dels exercicis següents:
  
- Primer exercici. De caràcter obligatori i eliminatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i les marques que s'especifiquen en l'annex.
  
- Segon exercici. De caràcter obligatori i eliminatori.
  
Consistirà en al redacció, per escrit, de dos dels temes inclosos en l'annex; un, entre els del grup 1 a 4, i, un altre, entre els del grup 5 a 7, en un temps màxim de dues hores. Els aspirants llegiran aquest tema davant el tribunal, que en aquest moment els qualificarà. La qualificació d'aquest exercici serà de 0 a 10 punts, i caldrà obtenir un mínim de 5 punts per a superar-lo.
  
- Tercer exercici. De caràcter obligatori i eliminatori.
  
Consistirà en la resolució d'un supòsit pràctic sobre organització, intervenció policial, elaboració d'atestats, intervenció en concurrència simultània d'emergències i uns altres relacionats amb la funció que s'ha d'exercir. Aquest exercici pràctic es farà de forma manuscrita, on s'apreciarà la capacitat dels aspirants en la composició de documents. La durada d'aquest exercici la determinarà el tribunal qualificador. La qualificació d'aquest exercici serà de 0 a 10 punts, i seran eliminats els aspirants que no aconseguisquen una puntuació mínima de 5 punts.
  
6.2.3 Fase de concurs.
  
Una vegada finalitzada la fase d'oposició, es valoraran els mèrits aportats pels aspirants que l'hagen superat, d'acord amb el barem de mèrits inclòs a l'annex corresponent d'aquestes bases, i que s'aplicarà, igualment, als aspirants que concórreguen pel torn de mobilitat. La puntuació obtinguda en la fase de concurs se sumarà a l'obtinguda en la fase d'oposició.
  
6.3 Les proves per al torn lliure començaran una vegada hagen finalitzat les proves corresponents a la fase de concurs oposició de promoció interna i les del torn de mobilitat, i declarades desertes les convocatòries per aquests torns.
  
Setena. Procediment de selecció. Torn de mobilitat
  
Primer exercici. De caràcter obligatori.
  
Consistirà en la resolució d'un supòsit pràctic sobre organització, intervenció policial, elaboració d'atestats, intervenció en concurrència simultània d'emergències i uns altres relacionats amb la funció que s'ha de desenvolupar. Aquest exercici pràctic s'efectuarà de forma manuscrita, on s'apreciarà la capacitat dels aspirants en la composició de documents. La durada d'aquest exercici la determinarà el tribunal qualificador. La qualificació d'aquest exercici serà de 0 a 10 punts, i seran eliminats els aspirants que no aconseguisquen una puntuació mínima de 5 punts.
  
Segona part. Concurs.
  
El concurs per a cobrir la plaça per torn de mobilitat s'ajustarà a les normes següents:
  
a) Els mèrits al·legats i qualssevol altres dades hauran de fer referència a la data d'acabament del termini de presentació d'instàncies.
  
b) Una vegada transcorregut el termini de presentació d'instàncies, aquestes són vinculants per al peticionari i les destinacions adjudicades seran irrenunciables, tret que abans de finalitzar el termini de presa de possessió s'hagués obtingut una altra destinació per convocatòria pública, en aquests cas caldrà comunicar aquesta circumstància a l'ajuntament convocant de la plaça oferida i adjudicada.
  
c) Abans de començar la valoració dels mèrits aportats, es practicarà als aspirants un exercici o prova aptitudinal i de personalitat i el reconeixement mèdic preceptiu. Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte, i s'ajustarà als barems establits en els annexos d'aquestes bases.
  
d) En qualsevol moment del procés d'adjudicació es podrà demanar formalment dels interessats aclariments, o , si escau, la documentació addicional que s'estime necessària per a la comprovació dels mèrits, requisits o dades al·legats i també aquells que es consideren necessaris per a una valoració correcta.
  
e) L'ordre de prioritat per a l'adjudicació de les places convocades estarà determinat per la major puntuació total obtinguda a la vista dels mèrits al·legats. En cas d'empat, s'acudirà per a dirimir-lo, a la major puntuació dels cursos realitzats. Si persisteix l'empat s'acudirà a la data de naixement, i s'adjudicarà la plaça al sol·licitant de més edat.
  
Vuitena. Llista d'aprovats
  
El tribunal no podrà aprovar a un nombre de persones superior al de places convocades.
  
Novena. Curs selectiu. Torn de promoció interna i torn lliure
  
Una vegada finalitzades les proves selectives, oposició i concurs, del torn de promoció interna o torn lliure, si escau, el tribunal farà pública la llista d'aspirants aprovats, si n'hi ha, per ordre de puntuació aconseguida, i l'elevarà a l'Alcaldia Presidència, conjuntament amb l'acta de la darrera sessió.
  
Amb la presentació prèvia de la documentació exigida, l'aspirant proposat s'incorporarà a l'Institut Valencià de Seguretat Pública per a realitzar el primer curs teòric i pràctic que es faça, amb una durada de dos mesos. La qualificació del curs correspondrà a l'Institut Valencià de Seguretat Pública.
  
Durant la realització del curs teòric i pràctic, l'alcaldia nomenarà l'aspirant funcionari en pràctiques, i percebrà les retribucions que li corresponguen.
  
Deu. Presentació de documents
  
L'aspirant proposat pel tribunal haurà d'aportar davant la corporació, en el termini de 20 dies naturals des que es faça pública la llista d'aspirants aprovats, els documents acreditatius de les condicions de capacitat i els requisits en les bases d'aquesta convocatòria.
  
L'aspirant que tinga la condició de funcionari de carrera quedarà exempt de justificar documentalment les condicions generals que ja hagen sigut acreditades per a obtenir l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.
  
Qui dins el termini indicat, i tret de casos de força major, no hi presente la documentació, no podrà ser nomenat funcionari i això comportarà la invalidació de l'actuació de l'interessat i la nul·litat subsegüent dels actes del tribunal en relació amb aquest, sense perjudici de la responsabilitat en què haja pogut incórrer per falsedat en la instància. En aquest cas, i en uns altres en els quals per qualsevol circumstància imputable a aquest no siga nomenat funcionari de carrera l'aspirant proposat podrà ser nomenat funcionari de carrera l'aspirant següent en puntuació que haja superat els exercicis i que no haja sigut inclòs a la llista d'aprovats.
  
Onze. Nomenament
  
11.1 Torn de promoció interna i torn lliure, si escau.
  
Una vegada superat el curs teòric i pràctic, l'Institut Valencià de Seguretat Pública formularà una proposta de nomenament a l'Alcaldia. L'aspirant que no supere el curs teòric i pràctic podrà incorporar-se al curs immediatament superior. No obstant això, cessarà com a funcionari en pràctiques, i podrà ser nomenat de nou quan s'incorpore al curs següent. Si no supera aquest segon, quedarà definitivament decaigut en el seu dret de reserva de plaça.
  
L'aspirant que supere el curs teòric i pràctic, després d'haver-hi presentat la documentació exigida, serà nomenat funcionari de carrera, i haurà de prendre possessió del càrrec en el termini de 30 dies, comptadors des de l'endemà d'aquell en què se li notifique el nomenament
  
11.2 Torn de mobilitat.
  
Després de presentada la documentació exigida i efectuat el nomenament com a oficial de la policia local del cos de policia local d'aquest ajuntament, hauran de prendre possessió de la plaça en el termini d'un mes, des de l'endemà del nomenament. El cessament en la corporació de què prové haurà de fer-se dins dels tres dies hàbils següents a la data de nomenament.
  
El còmput del termini per al cessament s'iniciarà quan finalitzen els permisos o les llicències que, si escau, hagen sigut concedides als interessats. L'oficial de la policia local que n'haja cursat la sol·licitud per al concurs de mobilitat estarà obligat a donar trasllat per escrit d'aquests permisos o llicències a l'ajuntament convocant, i aquest podrà acordar la suspensió del gaudi d'aquests. L'ajuntament de procedència de l'oficial de policia local en podrà prorrogar el cessament en aquest, per necessitats del servei, per un període de temps no superior a 20 dies hàbils, amb la comunicació de la pròrroga a aquest ajuntament.
  
Dotze. Incidències
  
El tribunal està autoritzat per a resoldre els dubtes que s'hi presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no establit en aquestes bases, s'aplicarà el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 2/1990, de 4 d'abril, de Coordinació de Policies Locals de la Comunitat Valenciana i normes de desplegament.
  
Tretze. Recursos
  
Contra aquestes bases i els actes administratius definitius que se'n deriven, els interessats podran interposar els recursos que pertoquen en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Aquestes bases es publicaran en el Butlletí Oficial de la Província d'Alacant i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX I
  
Contingut del reconeixement mèdic
  
El contingut del reconeixement mèdic, d'acord amb el que s'estableix en l'Ordre de 5 de desembre de 1994, és aquest:
  
A) Reconeixement mèdic. Torn de promoció interna i mobilitat.
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
2.1 Agudesa visual amb o sense correcció del 75% de la taula de mesurament.
  
2.2 Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 3.000 i 4.000 hertzs a 35 decibels o 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs i amb repetició de 170 mn/hg en pressió sistòlica i els 95 mn/hg en pressió distòlica.
  
 Varius ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
B) Reconeixement mèdic. Torn lliure.
  
Quadre d'exclusions mèdiques.
  
1. Obesitat o primesa superior al 25% del pes ideal, calculat segons la formula PI= 0.75 (talla en cm ?150)+50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Ull i visió:
  
3.1 Agudesa visual sense correcció inferior als dos terços de la visió normal en ambdós ulls.
  
3.2 Despreniment de retina.
  
3.3 Estrabisme.
  
3.4 Hemianòpsies.
  
3.5 Discromatòpsies.
  
3.6 Qualsevol altre procés patològic que, a judici del tribunal mèdic, dificulte de manera important l'agudesa visual.
  
4. Oïda i audició.
  
4.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
5. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular), defecte de columna vertebral i uns altres processos ossis, musculars i articulars.
  
6. Aparell digestiu.
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
7. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs de 160 mn/hg en pressió sistòlica i els 90 mn/hg en pressió distòlica; varius o insuficiència venosa perifèrica, i també qualsevol altra patologia o lesió vascular que, a judici del tribunal mèdic, puga limitar l'exercici del lloc de treball. A judici del tribunal es podrà repetir la prova quan concórreguen circumstàncies que ho aconsellen.
  
8. Aparell respiratori.
  
L'asma bronquial, la bronquiopatia obstructiva, el pneumotòrax espontani (en més d'una ocasió), la tuberculosi pulmonar activa i uns altres processos de l'aparell respiratori, que dificulten l'exercici del treball.
  
9. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i uns altres processos patològics que dificulten l'exercici de la funció.
  
10. Pell i fàneres.
  
Cicatrius que produïsquen limitació funcional i uns altres processos que dificulten o limiten l'exercici de la funció.
  
11. Altres processos patològics.
  
Diabetis, malalties transmissibles en activitats, malalties immunològiques, sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per a l'exercici del treball.
  
ANNEX II
  
Proves psicotècniques
  
El contingut, d'acord amb el que s'estableix en l'Ordre de 5 de desembre de 1994, és aquest:
  
A) Barem d'aplicació per al reconeixement psicotècnic, promoció interna, mobilitat i torn lliure.
  
Descripció dels factors que s'han de mesurar en el procés de selecció:
  
I. Aptituds mentals.
  
Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que, en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en tasques, la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Curosa i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
B) Característiques del test d'aptitud. Puntuacions. Promoció interna i torn de mobilitat.
  
- Raonament verbal 3,5
  
- Raonament abstracte 3
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3
  
- Memòria visual 3,5
  
IV. Característiques del test aptitudinal. Puntuacions. Torn lliure:
  
- Raonament verbal 4
  
- Raonament abstracte 3,5
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
V. Característiques de la vibració actitudinal:
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar, i haurà de superar en tots els casos el factor d'agilitat mental.
  
ANNEX III
  
Proves físiques
  
El contingut de les proves físiques, únicament per als aspirants que concórreguen per torn de promoció interna i torn lliure, d'acord amb el que s'estableix en l'Ordre de 5 de desembre de 1994, és aquest:
  
Consistirà a superar proves d'aptitud física que posen de manifest la capacitat per al desenvolupament del lloc de treball, el contingut i les marques mínimes del qual seran, almenys, aquestes i segons el quadre d'edats:
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
Proves:
  
1. Carrera de resistència en 1.000 metres.
  
2. Salt de longitud amb carrera.
  
3. Natació 50 metres. Cas que siga impossible la realització de la prova de natació, aquesta se substituirà a instàncies del tribunal, amb la comunicació prèvia als aspirants. El tribunal i els seus assessors determinaran entre les enumerades en l'Ordre de 5 de desembre de 1994, la prova que s'ha de realitzar, i també la valoració d'aquesta.
  
4. Prova de resistència abdominal en un temps no superior als 90 segons; que s'ha de realitzar sota les condicions següents:
  
a) Posició inicial: en posició supina (boca cap amunt), amb les mans entrellaçades per darrere del cap i els genolls flexionats a 90º aproximadament.
  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.
  
c) En cada repetició, la persona aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90?.
  
e) Dins del temps per a la realització de la prova (90?), l'aspirant podrà realitzar breus parades de recuperació.
  
La qualificació d'aquest exercici serà d'apte o no apte, i caldrà superar almenys tres proves per a ser declarat com a apte.
  
Quedaran exempts de la realització de les proves físiques aquells aspirants que hagen realitzat anteriorment aquestes proves i es troben inclosos en el tram d'edats indicat en els barems d'edats anteriors.
  
ANNEX IV
  
Temari
  
Grup primer. Dret constitucional i administratiu.
  
Tema 1. Organització política de l'estat. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el Govern y les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia. Òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia.
  
Tema 8. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi. Òrgans col·legiats de govern: l'ajuntament ple. La comissió de govern. Òrgans consultius i participatius. Les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de les Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 11. La policia local, conceptes previs, missions i objectius. Estructura orgànica i funcional.
  
Tema 12. El binomi policia local-ciutadà. Conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de les Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal i processal.
  
Tema 15. El codi penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 16. Classes de faltes: contra els interessos generals de les poblacions, contra les persones, contra la propietat i contra l'ordre públic.
  
Tema 17. Classes de delictes: contra les persones, contra la llibertat sexual i contra el patrimoni.
  
Tema 18. Delictes contra el patrimoni: robatoris i furts, definició i principals diferències.
  
Tema 19. Llei Orgànica del Procediment d'habeas corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 20. De l'entrada i registre en lloc tancat. De la comprovació del delicte i investigació del delinqüent.
  
Tema 21. Desobediència i denegació d'auxili. Anticipació, prolongació i abandonament de funcions públiques, suborn, malversació de cabals públics.
  
Grup quart. Dret administratiu.
  
Tema 22. Obligacions i competències dels ajuntaments. Les ordenances municipals. Els bans d'alcaldia.
  
Tema 23. Ordenances municipals, conceptes i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup cinqué. Trànsit i seguretat vial.
  
Tema 24. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delictes. Procediment sancionador. Les competències municipals.
  
Tema 25. Normes generals de circulació: assegurança obligatòria. Codi de la circulació.
  
Tema 26. Reglaments que puguen sorgir del desplegament de la Llei de Bases sobre Trànsit, Circulació de Vehicles a Motor i Seguretat Vial.
  
Tema 27. El trànsit vial: introducció. Vies, vehicles i conductors. Les condicions tècniques del vehicle. Classes de transport.
  
Tema 28. El transport: servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques del vehicle de transports i uns altres requisits principals.
  
Tema 29. Alcoholèmia. Concepte de l'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. L'atestat d'alcoholèmia.
  
Tema 30. Persones obligades a sotmetre's a la prova de detecció. Infracció a la Llei de Seguretat Vial, que duu aparellada l'obligació de la prova.
  
Tema 31. Nivells sonors permesos en vehicles, així com la infracció a aquests. Inspecció tècnica de vehicles. Vehicles especials.
  
Tema 32. Els accidents de trànsit: conceptes i consideracions prèvies. Les seues causes. Classes i fases. L'atestat per accident de circulació.
  
Grup sisé. Psicologia.
  
Tema 33. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...).
  
Regles bàsiques per a l'exercici del comandament. Activitats més característiques del comandament.
  
Tema 34. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 35. Tècniques per a controlar situacions difícils. La reunió està a punt de ser incontrolable. La reunió s'aparta de l'objectiu. El grup no parla. El grup, o part d'aquest, refusa acceptar les conclusions del director. Els participants discuteixen fermament entre ells.
  
Tema 36. Principis de disciplina efectiva. Responsabilitat del cap. Com a representant del cap director. Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.
  
Tema 37. Qualitats o atributs d'un bon cap. Com actua un bon cap. Com es fa una amonestació. Com s'atén les queixes. Mètode dels vuit passos.
  
Grup seté.
  
Tema 38. Els carrers del municipi de San Miguel de Salinas, el terme municipal. Ubicació d'edificis i dependències municipals, establiments públics, places, centres docents i les altres institucions i serveis d'utilitat pública. Vies de comunicació que travessen el municipi.
  
Tema 39. Història del municipi de San Miguel de Salinas. Costums i tradicions. Festes. Indústries. Agricultura. El municipi rural i turístic.
  
ANNEX IV
  
Barem para la valoració dels mèrits
  
Promoció interna, torn de mobilitat i torn lliure.
  
En els concursos per a la provisió de treball de la policia local, escala bàsica, oferides per torn de mobilitat o promoció interna, i si escau, per torn lliure, la valoració dels mèrits es farà d'acord amb el barem següent:
  
1. Titulació acadèmica.
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala bàsica dels cossos de policia local de la Comunitat Valenciana, d'acord amb l'escala següent:
  
- Doctor 8 punts.
  
- Llicenciat o equivalent 6 punts.
  
- Diplomat universitari o equivalent 5 punts.
  
- Diplomat superior en Criminologia 4 punts.
  
- Títol de Criminologia 3 punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins un màxim de 20 punts:
  
- Per cada any d'antiguitat en la mateixa escala i categoria de la policia local o superior: 1,50 punts, fins a un màxim de 10 punts.
  
- Per cada any d'antiguitat prestat en qualsevol administració pública: 0,50 punts per any complet, fins un màxim de 10 punts.
  
4. Altres mèrits.
  
Fins un màxim de 15 punts.
  
Coneixement d'un o més idiomes acreditats documentalment mitjançant un certificat expedit per facultat o escola oficial reconeguda: 3 punts per cadascun.
  
5. Cursos organitzats per l'Institut Valencià de Seguretat Pública o organismes anàlegs:
  
- Fins un màxim de 50 punts.
  
- Per la realització de cursos organitzats pel Ministeri de l'Interior (o altres ministeris, relacionats amb la funció policial i ajustats al barem següent), l'Institut Valencià de Seguretat Pública o organisme anàleg o en escoles de policia de les corporacions locals i reconeguts per l'Institut Valencià de Seguretat Pública, ajustats al barem següent.
  
 Diploma de Certificat d' Certificat d'
  
Nombre d'hores assistència aprofitament excel·lent
  
De 20 a 50 0,50 1 2
  
De 51 a 100 1 2 4
  
De 101 a 150 2 3 6
  
De 151 a 200 3 4 8
  
De 201 a 250 4 5 10
  
De més de 250 5 7 14
  
- Quan es tracte de cursos de durada inferior a la mínima esmentada abans, la puntuació d'aquests serà la suma del còmput d'hores i/o assistència d'aquests. Cas d'haver impartit hores com a professor als cursos, es puntuaran amb el barem corresponent al certificat d'aprofitament.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran com cursos amb certificat d'aprofitament o d'aprofitament excel·lent. segons els casos. No seran puntuables si ja es van tenir en compte a efectes de titulació acadèmica per a promoció interna.
  
6. Així mateix, es valoraran els coneixements en administració de recursos humans i informàtica. Igualment es valoraran els títols de Socorrista Aquàtic, Primers Auxilis, cursos de Submarinisme, Arts Marcials, Defensa Personal i altres, acreditats com cal i apreciats lliurement pel tribunal qualificador. Publicacions, conferències, seminaris, felicitacions, etcètera.
  
La puntuació màxima total d'aquest apartat no podrà superar els 4 punts.
  
7. Entrevista personal.
  
Es realitzarà davant el tribunal qualificador i es valorarà fins a un màxim de 9 punts, amb el contingut i puntuació que s'assenyala:
  
a) Coneixements del terme municipal, llista de carrers, organització i administració municipal, i altres de particular interés per a la població local de l'ajuntament convocant, 3 punts.
  
b) Valoració i comprovació de l'aptitud, eficàcia, iniciativa i experiència professional del concursant en activitats anteriors, fins a un màxim de 6 punts.
  
Únicament se citaran per a realitzar l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals una vegada sumats els mèrits amb el màxim possible de l'entrevista aconseguisquen com a mínim 15 punts.